b'\n_START_ARTICLE_\nAleksandras Guobys\n_START_SECTION_\nBiografija\n_START_PARAGRAPH_\n1940\xe2\x80\x931944\xc2\xa0m. mok\xc4\x97si Debeiki\xc5\xb3 progimnazijoje, 1944\xe2\x80\x931951\xc2\xa0m. Utenos gimnazijoje, 1951\xc2\xa0m. baig\xc4\x97 Vilniaus gimnazij\xc4\x85. 1953\xe2\x80\x931957\xc2\xa0m. Vilniaus pagalbin\xc4\x97s mokyklos-internato aukl\xc4\x97tojas, mokytojas. 1953\xe2\x80\x931960\xc2\xa0m. studijavo Vilniaus pedagoginiame institute. 1958\xe2\x80\x931973\xc2\xa0m. Lietuvos teatro draugijos metodinio kabineto ved\xc4\x97jas, Aktori\xc5\xb3 nam\xc5\xb3 direktorius Vilniuje. 1965\xe2\x80\x931969\xc2\xa0m. Vilniaus kult\xc5\xabros mokyklos d\xc4\x97stytojas. 1966\xc2\xa0m. baig\xc4\x97 A. Luna\xc4\x8diarskio teatro meno institut\xc4\x85 Maskvoje, 1967\xe2\x80\x931971\xc2\xa0m. \xc5\xa1io instituto aspirantas._NEWLINE_1969\xe2\x80\x932002\xc2\xa0m. LSSR konservatorijos (dab. Lietuvos muzikos ir teatro akademija) d\xc4\x97stytojas; 1969\xc2\xa0m. docentas. 1973\xe2\x80\x931991\xc2\xa0m. dirbo LSSR centriniame literat\xc5\xabros ir meno archyve. 1981\xc2\xa0m. menotyros moksl\xc5\xb3 kandidatas.  1991\xe2\x80\x931992\xc2\xa0m. Lietuvos archyv\xc5\xb3 generalinis direktorius. Nuo 1991\xc2\xa0m. Lietuvos teatro istorijos ir tradicij\xc5\xb3 draugijos pirmininkas. 1993\xe2\x80\x931999\xc2\xa0m. d\xc4\x97st\xc4\x97 Vilniaus universitete. 1996\xe2\x80\x931997\xc2\xa0m. Vytauto Did\xc5\xbeiojo universiteto, nuo 1997\xc2\xa0m. Klaip\xc4\x97dos universiteto d\xc4\x97stytojas. 1997\xe2\x80\x932002\xc2\xa0m. Lietuvos teatro, muzikos ir kino muziejaus direktorius.  Nuo 2006\xc2\xa0m. Lietuvos teatro s\xc4\x85jungos fondo \xc5\xbeurnalo \xe2\x80\x9eLietuvos scena\xe2\x80\x9c redakcijos kolegijos pirmininkas.'